《邹次魏黄善长携文见过小诗为谢》
宋代·孙觌

邹郎英妙知名久，笔端自有谈天口。客舍相逢一尊酒，众星错落见箕斗。

高论欲追牛马走，长剑忽作蛟龙吼。馀子碌碌那得交，江夏无双亦其偶。

我观二妙屠龙手，青紫纷纷何足取。他年要作中兴碑，大字磨崖继聱叟。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。